CELEX: 32005D0049
Language: da
Date: 2005-01-18 00:00:00
Title: 2005/49/EF, Euratom: Rådets afgørelse af 18. januar 2005 om forretningsordenen for det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen

25.1.2005   
            
            
               DA
            
            
               Den Europæiske Unions Tidende
            
            
               L 21/13
            
         
      RÅDETS AFGØRELSE
   
   af 18. januar 2005
   om forretningsordenen for det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen
   (2005/49/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til traktaten om oprettelse af Det Europæiske Atomenergifællesskab,
   under henvisning til protokollen om statutten for Domstolen, som ændret ved Rådets afgørelse 2004/752/EF, Euratom af 2. november 2004 om oprettelse af en ret for EU-personalesager (1), særlig bilag I, artikel 3, stk. 3,
   under henvisning til indstilling fra Domstolens præsident af 2. december 2004, og
   ud fra følgende betragtninger:
   
               (1)
            
            
               I henhold til artikel 3, stk. 3, i bilag I til protokollen vedrørende statutten for Domstolen, nedsættes et udvalg bestående af syv personer, der vælges blandt tidligere medlemmer af Domstolen og af Retten i Første Instans samt jurister med anerkendte faglige kvalifikationer.
            
         
               (2)
            
            
               I medfør af samme stk. 3 træffer Rådet, med kvalificeret flertal og efter indstilling fra Domstolens præsident, afgørelse om forretningsordenen for dette udvalg. Denne bestemmelse bør gennemføres —
            
         TRUFFET FØLGENDE AFGØRELSE:
   Artikel 1
   Forretningsordenen for det udvalg, der er nedsat i henhold til artikel 3, stk. 3, i bilag I til protokollen vedrørende statutten for Domstolen, er indeholdt i bilaget til denne afgørelse.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 18. januar 2005.
      
         
            På Rådets vegne
         
         J.-C. JUNCKER
         
         
            Formand
         
      
   
   
      (1)  EUT L 333 af 9.11.2004, s. 7.
   
      BILAG
      Forretningsorden for det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen
      
                  1.
               
               
                  Udvalget består af syv personer, der vælges blandt tidligere medlemmer af Domstolen og af Retten i Første Instans samt jurister med anerkendte faglige kvalifikationer.
               
            
                  2.
               
               
                  Disse personer udpeges for en periode på fire år. De kan genudpeges ved periodens udløb.
               
            
                  3.
               
               
                  Formandskabet for udvalget varetages af et af dets medlemmer, der udpeges af Rådet med henblik herpå.
               
            
                  4.
               
               
                  Generalsekretariatet for Rådet varetager udvalgets sekretariatsopgaver. Det yder den fornødne administrative støtte til udvalgets arbejde, herunder oversættelse af dokumenter.
               
            
                  5.
               
               
                  Udvalget er beslutningsdygtigt, hvis mindst fem af dets medlemmer er til stede.
                  Udvalget træffer afgørelse med simpelt flertal. Ved stemmelighed er formandens stemme udslagsgivende.
               
            
                  6.
               
               
                  Medlemmer, som for at udøve deres hverv må rejse fra deres bopæl, får godtgjort deres udgifter og får udbetalt en godtgørelse i medfør af bestemmelserne i artikel 6 i Rådets forordning nr. 422/67/EØF, nr. 5/67/Euratom af 25. juli 1967 om lønningsregulativ for Kommissionens formand og medlemmer og for Domstolens præsident, dommere, generaladvokater og justitssekretær samt for præsidenten for, medlemmerne af og justitssekretæren i Retten i Første Instans (1).
                  De tilsvarende udgifter afholdes af Rådet.
               
            
         (1)  EFT 187 af 8.8.1967, s. 1. Senest ændret ved forordning (EF, Euratom) nr. 1292/2004 (EUT L 243 af 15.7.2004, s. 23).